Idi Amin Dada

Idi Amin Dada (vèrs 1925, Koboko - 16 d'aost de 2003, Jeddah) es un generau e òme d'Estat ogandés que dirigiguèt son país de 1971 a 1979. 

Engatjat dins lei tropas colonialas, Idi Amin Dada i venguèt oficier. Partisan dau Premier Ministre Milton Obote, foguèt nomat comandant dei fòrças armadas ogandesas en 1966 e aguèt un ròtle important dins lo còp d'Estat destinat a renforçar lei poders d'Obote en 1966. Puei, menaçat per son protector, lo reversèt en genier de 1971 e prenguèt dirèctament lo poder. Adoptèt una politica revolucionària, mai son regime se destrièt rapidament per sa violéncia (expulsion de comunautats estrangieras, formacion d'escadrons de la mòrt, violacion dei drechs fondamentaus de la populacion, etc.), per son ineficacitat economica e per una corrupcion generalizada. Una temptativa mancada de còp d'Estat en 1974 renforcèt aqueu caractèr. Au totau, entre  e  Ogandés foguèron tuats per leis autoritats durant la presidéncia d'Amin Dada.

A la fin deis ans 1970, la casuda dei pretz dau cafè, exportacion principala dau país, e la reduccion de l'ajuda libiana entraïnèron l'afondrament de l'economia. En octòbre de 1978, après d'incidents frontaliers, Amin Dada ordonèt a son armada d'envaïr lo nòrd de Tanzania, mai son  armada foguèt batuda e deguèt alora s'enfugir quand lei fòrças tanzanianas avancèron en Oganda. Moriguèt en exili en Arabia Saudita onte foguèt enterrat.

 Liames intèrnes 

 Oganda.

 Bibliografia 

 (fr) Jean-Louis de Montesquiou, Amin Dada, París, Perrin, 2022,

 Nòtas e referéncias 

Categoria:President d'Oganda
Categoria:Naissença en 1928
Categoria:Decès en 2003